Abu Nuvas

Abu Nuvas al'-Hasan ben Hani al'-Hakami (; sünd. 8. voz'sadan keskes, Ahvaz-lidn, Abbasidoiden halifat — kol. voziden 813 i 815 keskes, Bagdad, Abbasidoiden halifat) oli arabine runokirjutai-klassikalaineEsat Ayyıldız. "Ebû Nuvâs’ın Şarap (Hamriyyât) Şiirleri". Bozok Üniversitesi İlahiyat Fakültesi Dergisi 18 / 18 (2020): 147−173 (Abu Nuvasan runod: Vin / Hamrijat // Bozok-universitetan jumalantedon fakul'tetan aiglehtez dergipark.org.tr-saital). . Hänen sädusiden tobj pala om olmas vaiše araban kelel tähäsai, cenzuriruiškanzihe niid vaiše 20. voz'sadaspäi.

 Biografii 
Abu Nuvas libui Hani-saldatan kanzaspäi, Džullaban-mam oli persijalaine i radoi villanpezijan. Tuleban aigan runokirjutai mäneti laps'aigad Basras, kerazi aromatižid heinid mömhä, tegi tundmust lidnan filologidenke i sai avarod opendust, oli Valiba ibn al'-Hubab-runokirjutajan openikan.

Täuz'kaznu tegi meles «Abu Nuvas»-psevdonimad i sai tetabut teravmel'žil runoil. Hän kävuti kebnoid sanoid i rumad jumorad, kosketi lidnalaižiden elod i vinan jondan iloid, kirjuti kel'tud islamal azjoiš avol'jaižikš, sikš miše imperijan aig oli mugoine i sen eläjad vasthaotiba runoid hüvin.

 Sädamine 
Mez' kirjuti neniden žanroiden runoid: hamrijat (runod vinas), tardijat (runod mectuses), hidža i armastuzlirik, vasfi (ümbrikirjutajad runod), madhja, risa, zuhdijat (runod asketizmas). Sädi laudkundan pajoid, panegirikoid, satirižid runoid, elegijoid.

Sädusiden livanine pästand: Dīwān Abū Nu’ās, khamriyyāt Abū Nu’ās. ‘Alī Najīb ‘Aṭwi:n redakcijan al. Beirut, 1986.

 Homaičendad 

Kategorii:Irakan runokirjutajad
Kategorii:Iranan runokirjutajad
Kategorii:Runokirjutajad kirjamišton mödhe
Kategorii:Personalijad kirjamišton mödhe
Kategorii:Kolnuded Bagdadas